《孤凰辞》
明代·程本立

高冈兮梧桐。凤凰兮雌雄。忽失凤兮凰将曷从。梧既悴兮霜露多。

凰失凤兮可奈何。心虽哀兮矢靡他。惟巢有雏兮始生。哺之覆之兮俟其成。

雏五色兮仪虞廷。凰虽孤兮心则宁。

作者简介：（?—1402）明浙江崇德人，字原道。程德刚子。洪武中举明经、秀才，授秦府引礼舍人，历长史，受累谪云南为吏。洪武三十一年征入翰林，预修《太祖实录》，迁右佥都御史。建文三年坐事贬官，仍留纂修。《实录》成，出为江西副使。未行，燕兵入京，自杀。